Sveučilište Wake Forest ugošćuje europske srednjoškolce
Sedamnaestogodišnji Fran Šurina, učenik je Klasične gimnazije u Zagrebu i polaznik programa Sveučilišta Wake Forest
Benjamin Franklin Trans-Atlantic Fellow Initiative of International Cultural Exchange - petotjedni je program koji organizira Sveučilište Wake Forest, a među srednjoškolcima je bio i Fran Šurina iz Hrvatske Pedeset srednjoškolaca iz četrdeset zemalja i Sjedinjenih Država ovog je tjedna posjetilo Glas Amerike. Bio je to dio petotjednog programa koji organizira Sveučilište Wake Forest pod imenom “Benjamin Franklin Trans-Atlantic Fellow Initiative of International Cultural Exchange.“ Među srednjoškolcima je bio i sedamnaestogodišnji Fran Šurina, učenik Klasične gimnazije iz Zagreba. Njegov posjet Hrvatskoj redakciji iskoristili smo za kraći razgovor i upitali ga kako se uključio u taj program, te kako je protekao početak boravka u Americi... „Pa prijavio sam se za Benjamin Franklin stipendiju i izabrali su me dakle iz Hrvatske. Prvi tjedan smo bili na kampusu Sveučilišta Wake Forest, a ovaj tjedan smo sad u Washingtonu i poslije se vraćamo opet u Winston-Salem i biti ćemo kod obitelji koje su nas primile da o nama vode brigu“, kaže Fran Šurina. : Što si očekivao i što se od tih očekivanja ostvarilo? „Od ovog programa sam očekivao da ću upoznati mnogo novih ljudi i prijatelja, da cu naučiti nešto novo o medjunarodnoj politici i diplomaciji i zapravo se sve ostvarilo i jako sam zadovoljan ovim programom, odličan je." : A što te tijekom dosadašnjeg boravka najviše iznenadilo? "Najviše me iznenadila Amerika, što sam i očekivao jer nisam nikad bio ovdje i stvarno mi se jako sviđa. Sve je veliko, jako mi se sviđa Amerika." : Za što si najviše zainteresiran, što namjeravaš studirati? Pa zanima me najviše pravo, medjunarodna politika i psihologija." : A što se tiče jezika – kako stojiš s engleskim? "Pa s engleskim stojim super." : Iz kojih zemalja dolaze srednjoškolci iz tvoje grupe? "U mojoj grupi ljudi su zapravo iz svih zemalja Europe, dakle iz Skandinavskih zemalja, Centralne Europe, Istočne Europe i ima deset Amerikanaca u grupi, to je to. Znaci Europa i Amerika." : Što još želiš vidjeti? "Pa htio bi vidjeti New York, no ne znam koliko cu moći ostvariti toga, vidjet ću koliko će mi obitelj kod koje ću boraviti sljedeći tjedan moći omogućiti da vidim, ali New York je ono što me najviše zanima."